**Bestyrelsesmøde i Digterparken**

**Mandag d. 11.maj kl. 16.00 – 21.00**

**Til stede: Jens, Bente, Kate, Thor, Karen, Birk, Birgitte, Karsten**

**Afbud fra Claus**

**Mødeleder: Bente**

**Referat: Karen**

1. **Godkendelse af dagsorden.** Godkendt dog blev et par punkter behandlet i anden rækkefølge.
2. **Godkendelse af referat** fra sidste møde. Mindre ændring i udvalgssammensætningen og så blev referatet godkendt.
3. **Gennemgang af indkomne mail**. Karen udsender orientering, hvis der ligger noget vigtigt.
4. **Viceværtrapporten** + storskrald. (behandlet som pkt. 1)

* Flere lejl. har redegjort for vinduer/døre i dårlig stand/rådne overfor Karsten. En (ny) tømrer skal ud og besigtige/vurdere, hvad vi skal gøre. Vi får det ordnet i grupper.
* Cylinder i blok 36 er slidt. Men da hele låsesystemet skal skiftes, udsættes udskiftning. Vi håber den holder så længe.
* Vandskader i blok 48. Men det var ejers egen ansvar. Vandskade i 34 er under sagsbehandling hos forsikringen. En anden vandskade er sagen afsluttet.
* Skifte smadret brøndring og fylde frisk jord i/beplantning af eksisterende – i løbet af denne uge.
* Udskiftning af komfur (varmluftovn) og indkøb af el-kedel. Indkøb bevilges, evt. gennem Deas indkøbsaftale. Karsten sørger for indkøb og installation.
* Utilfredshed med store varebiler på p-plads. Vi ønsker skrivelse fra Deas til ejerne – evt. leveret i vinduesviskerne. P-pladser er KUN til privatbiler jf. vedtægterne.
* Manglende koldt vand i denne weekend i en blok på grund af knækket stophane.
* Der bliver snarest opmalet p-pladser, så retningslinjer for parkering kan håndhæves.

1. **Nyt fra Deas**. (behandlet som pkt. 2)

Budget: vi prioriterer de største punkter, så de store projekter snarest kan komme i gang. Thor eftersender en prioriteret liste. Budgetforslag er baseret på tilstandsrapport fra 2009.

* Skriftlige tilbud fra Thor på reetablering af to trappetårne (og derefter de sidste to næste år til samme pris) Sender det i udbud (som han fremover vil gøre med større opgaver) Thor varetager opgaven hele vejen frem til en slutbesigtigelse.
* Opprioritering af udskiftning af rør i blok 50, nødvendigt qua rørsystemets alder og senere på året låsesystem i fællesområder fra alm. nøgler til elektronisk system.
* Malerturnus af vinduer fortsættes. Det afsatte beløb skal også dække tømrer-arbejde. Bestyrelsen er enig om, at det er ærgerlige penge at bruge, men indtil der foreligger en beslutning fra en generalforsamling om udskiftning af vinduer, er vi forpligtiget til at vedligeholde de eksisterende i et nogenlunde omfang
* Der aftsættes penge i budgettet til udskiftning af nordvendte vinduer. Adskillige beboer-henvendelser og den generelt dårlige stand nødvendiggør udskiftning.
* Der er overført penge fra forrige års budget, så vi har ekstraordinært mange penge til budgetteret vedligehold i år.

1. **Nyt fra udvalgene**:

* **Markiser.** Bestyrelsen har vedtaget, at opsætning af markiser fremover er tilladt på følgende betingelser:
* Markiser må opsættes på terrasser i stuelejligheder / stueetage i blokkene 28,30,36,38,42,44,48 og 50
* Markisen skal monteres inde under den overliggende altan, så den i lukket position ikke rager ud over facaden.
* Markisen skal dække terrassens fulde bredde og placeres symmetrisk.
* Markisen skal i lukket position være i et lukket hus i farven hvid /grå
* Markisedugen skal være en ensfarvet jordfarve.
* Montering og opsætning skal foretages af professionel montør.
* Ophængning af markiser medfører et ansvar for skader påført bygningen som følge af markisens ophæng. Eventuelle skader skal udbedres omgående af professionel murer. Ansvaret følger med til næste ejer.
* **Waoo – fibernet**, Jens orienterer. Vi går videre med processen frem mod at kunne tilbyde fibernet i Digterparken.
* **Låsesystem.** Jens orienterer. Hvor mange brikker skal hver lejlighed have? Låsesmeden varetager administrationen af systemet. Ændringer af systemlåse i fællesområder bliver gennemført i efteråret. Information følger.
* **Breve til medlemmerne**. Bestyrelsen udsender information sammen med referater, info om digital kommunikation og Waoo.

1. **Evt.**

* Valg af formand: Jens er enstemmigt valgt.
* Gæsteværelser: Projektet skrinlægges, da der ikke har vist sig interesse for at deltage i etablerings-/arbejdsgruppen. Jens skriver ud til de få, der har meldt sig – med tak for interessen.